Lotte Bundsgaard (S), 2005-03-10:
Ministeren ved jo udmærket godt, hvad der er afgørende for os forældre.
Det er, at vi kan vælge en institution, der passer til vores børn.
Derfor er det heldigvis også sådan, at vi har en mængde frie børnehaver, en mængde børnehaver, der har en anderledes pædagogik, skovbørnehaver, og hvad ved jeg, så vi kan vælge et tilbud, der passer til lige netop vores barn.
Det, vi er imod, er, at man skal kunne tjene penge på at forringe det pasningstilbud, man giver vores børn, nemlig ved at skære ned på driften og så trække pengene ud.
I forbindelse med mit andet spørgsmål tror jeg, at vi har fat i noget centralt, nemlig det, at ministeren ikke her vil love, at hende, der har fuld friplads til sit barn i en offentlig institution, også får fuld friplads til sit barn i en privat institution.
For sådan er det jo ikke.
Dem, man vil give fuld friplads, er dem, der vælger det offentlige tilbud.
Alle os, der har penge, kan så vælge det private.
Men det kan hende, der har fuld friplads, ikke.
Nu må jeg jo ikke stille spørgsmål til fru Lotte Bundsgaard, og fru Lotte Bundsgaard har ikke flere muligheder for at kommentere det, men ville det ikke være nærliggende at tro, at hvis nu der var en institution, som tjente penge på at forringe pasningstilbuddets kvalitet i forhold til det kommunale system, så ville de pågældende forældre tænke: Så vil vi da hellere blive i det kommunale system, som vi har i dag, hvor kvaliteten er bedre?
Sådan tror jeg da, forældrene ville tænke.
Så ville de altså ikke have deres børn gående i den børnehave, og så må den jo lukke, hvis der ikke er nogen, der vil have børnene gående der.
Sådan hænger det sammen.
Så jeg tror ikke, der er noget at bekymre sig om, medmindre man stadig væk ikke har tiltro til forældrenes vurderingsevne.
Det er det, jeg påstår at man ikke har, når man er imod forslaget.
Først vil jeg sige, at ministeren taler mod bedre vidende, når ministeren siger, at vi er imod forældrenes frie valg.
I dag er det jo sådan, at vi som forældre kan vælge, hvilken slags daginstitution vi gerne vil have vores børn i, om det skal være en skovbørnehave, en almindelig børnehave eller en børnehave, der praktiserer den ene eller den anden pædagogik.
Så der mener jeg, at ministeren sikkert også godt selv ved, at han taler mod bedre vidende.
Men jeg har sådan et konkret spørgsmål til ministeren.
Jeg vil høre, om ministeren kan garantere, at de forældre, der har fuld friplads, også får det her frie valg.
Hvis man forestiller sig en mor, der kan vælge en vuggestueplads med fuld friplads, der koster 3.000 kr. i offentligt regi, kan hun så bruge hele fripladsen til en privat daginstitution, hvor forældrebetalingen er 5.000 kr.?
Eller er det kun dem, der har penge, der får sådan et fuldstændig frit valg?
I hvert fald hvis det er sådan, at der skulle ske det helt skrækkelige efter Socialdemokratiets opfattelse, at de pågældende institutioner skulle kunne tjene penge på det her.
Så skal der sandelig ikke være mulighed for, at forældrene kan vælge sådan nogle institutioner.
Jeg må forstå det sådan, at det er, fordi forældrene ikke kan overskue det eller ikke er i stand til at vurdere det fornuftigt, for hvorfor ellers ikke give dem muligheden?
Hvis de har ledige pladser, kan de jo ikke afvise pladser over for nogen.
Jeg kan ikke umiddelbart her redegøre for den nærmere teknik omkring tilskudsordningerne, men det vil jeg da meget gerne bidrage med under udvalgsbehandlingen.